b'\n_START_ARTICLE_\nTuhkalipe\xc3\xa4\n_START_PARAGRAPH_\nTuhkalipe\xc3\xa4 on seos, jota valmistetaan sekoittamalla vett\xc3\xa4 puutuhkaan. Puun tuhkassa on huomattavasti enemm\xc3\xa4n kaliumia kuin natriumia, joten syntynyt neste on p\xc3\xa4\xc3\xa4osin kaliumhydroksidia. _NEWLINE_Lis\xc3\xa4ksi natriumhydroksidi liukenee veteen huonommin._NEWLINE_Lipe\xc3\xa4\xc3\xa4 on perinteisesti k\xc3\xa4ytetty saippuan valmistuksessa, kansanl\xc3\xa4\xc3\xa4kinn\xc3\xa4ss\xc3\xa4 ja kasviv\xc3\xa4rj\xc3\xa4yksess\xc3\xa4. Kasviv\xc3\xa4rj\xc3\xa4yksess\xc3\xa4 se auttaa erityisesti v\xc3\xa4rej\xc3\xa4 kiinnittym\xc3\xa4\xc3\xa4n kasvikuituihin.\n_START_SECTION_\nValmistustapa esimerkki\n_START_PARAGRAPH_\n"Koivupuun tuhkasta saadaan parasta lipe\xc3\xa4\xc3\xa4, mutta muunkin puun, paitsi lep\xc3\xa4n, kelpaa. Tuhkasta seulotaan pois hiilet ja roskat. Nopeimmin saadaan lipe\xc3\xa4\xc3\xa4, kun sangollinen tuhkaa pannaan saaviin ja 8-10 sangollista kuumaa vett\xc3\xa4 kaadetaan p\xc3\xa4\xc3\xa4lle. Sakkaa h\xc3\xa4mmennet\xc3\xa4\xc3\xa4n hetkinen, saavi peitet\xc3\xa4\xc3\xa4n ja kun sakka on laskeutunut, kaadetaan kirkas lipe\xc3\xa4 pinnalta. T\xc3\xa4llaista lipe\xc3\xa4\xc3\xa4 k\xc3\xa4ytet\xc3\xa4\xc3\xa4n noin yksi litra sangolliseen vett\xc3\xa4. T\xc3\xa4m\xc3\xa4 sopii vaatteiden liottamiseen ja siivouksiin sek\xc3\xa4 lehmien pesuun."'